Zu, Warriors from the Magic Mountain

Zu: Warriors from the Magic Mountain er en hongkongkinesisk fantasy- og kampsportfilm fra 1983 regissert av Tsui Hark. Filmen handler om en ung desillusjonert soldat i 400-tallets Kina som i frustrasjon deserterer og drar til et legendarisk fjell kalt Zu. Der faller ned gjennom en fjellsprekk og ned i en grotte. En sverdmester forsøker å hjelpe ham, men istedenfor å ledes ut havner de lengre ned i grotten. Der oppdager de en helt annen verden og de får i tur og orden møte både gjenferd og djevler, men også gode mestere og deres disipler. De gode forsøker å forhindre en ond skapning kalt Bloddjevelen fra å ødelegge verden, og denne kampen blir de involvert i. Med deres hjelp blir Bloddjevelen og hans demoner holdt i sjakk, men for å bekjempe ham må de finne to tvillingsverd. Filmen har hentet mange elementer fra kinesisk mytologi og bygger rent konkret på en Wuxia-serie skrevet av Huanzhulouzhu som ble utgitt i 1930- og 1940-årene. Det historiske bakteppe er Kina under Sekstenkongerikene, en periode preget av kaos og borgerkrig. Hovedrollen spilles av Yuen Biao, mens sentrale biroller spilles av Adam Cheng, Brigitte Lin, Sammo Hung, Damian Lau og Moon Lee. Filmen inneholder betydelig mengder med orientalsk kampkunst og akrobatikk. Dens originalspråk er kinesisk, men den ble lansert internasjonalt med engelsk dubbet tale. Den internasjonale engelskspråklige versjonen har en alternativ start og slutt. 

Warriors from the Magic Mountain har fått 89 % på Rotten Tomatoes og har (per 2023) en snittkarakter på  på filmnettstedet IMDb (basert på 2900 stemmer). 

Filmen inneholder mange spesialeffekter, noe som kom ut av et samarbeid mellom vestlig og østlig filmekspertise. Robert Blalack (med bakgrunn fra Star Wars) var blant de som var involvert i produksjonen.

Den gav inspirasjon til John Carpenters actionfylte fantasyfilm Big Trouble in Little China fra 1986.

I 2020 utgav Eureka en restaurert versjon på Blu-ray.

Rollebesetning 

 Yuen Biao – Dik Ming-kei
 Adam Cheng – Ding Yin / Ding Yan
 Sammo Hung – Chang Mei, en soldat tilhørende en røde arme 
 Brigitte Lin – Isdronningen
 Moon Lee – en av Isdronningens vakter
 Judy Ongg – Lady Li I-chi
 Corey Yuen – en leder av djevel-dispilene
 Damian Lau – Xiao Ru / Siu Yu
 Mang Hoi – Yi Zhen / Yat Jan
 Norman Chui – "Himmelens blad"
 Chung Fat – en kommandør tilhørende den blå arme
 Dick Wei – en kommandør tilhørende den blå arme
 Ha Kwong-li – Ji Wu-shuang / Chi Wu-chuang
 Ka Lee – en soldat tilhørende den orange arme
 Fung Hak-on – en leder for djevel-disiplene 
 Yuen Miu – en soldat tilhørende den orange arme
 Sai Gwa-Pau – Båtmannen
 Tsui Hark – en soldat tilhørende den blå arme
 Jørn Bertram – Doktoren

Referanser

Eksterne lenker 
 

Filmer fra 1983
Hongkongkinesiske fantasyfilmer
Hongkongkinesiske eventyrfilmer
Hongkongkinesiske actionfilmer
Hongkongkinesiske kampsportfilmer
Filmer satt til 400-tallet
Filmer basert på bøker
Kinesisk mytologi
Filmer om overnaturlige fenomener